Opinjoni tal-Kummissjoni skond l-Artikolu 251(2), it-tielet subparagrafu, il-punt (c) tat-Trattat tal-KE, dwar l-emendi tal-Parlament Ewropew għall-pożizzjoni komuni tal-Kunsill rigward il-proposta għal direttiva tal-Parlament ewropew u tal-Kunsill li temenda d-Direttiva tal-Kunsill 76/769/KEE għat-tnejn u għoxrin darba dwar ir-restrizzjonijiet fuq il-kumerċjalizzazzjoni u l-użu ta’ ċerti sustanzi u preparazzjonijiet perikolużi (il-ftalati (phtalates) fil-ġugarelli u l-oġġetti għat-trobbija tat-tfal) li temenda l-proposta tal-Kummissjoni skond l-Artikolu 250 (2) tat-Trattat tal-KE /* KUMM/2005/0434 finali - 1999/0238 */





[pic] | IL-KUMMISSJONI TAL-KOMUNITAJIET EWROPEJ | Brussell, 16.9.2005 COM(2005) 434 finali 1999/0238 COD OPINJONI TAL-KUMMISSJONI skond l-Artikolu 251(2), it-tielet subparagrafu, il-punt (c) tat-Trattat tal-KE, dwar l-emendi tal-Parlament Ewropew għall-pożizzjoni komuni tal-Kunsill rigward il-proposta għal DIRETTIVA TAL-PARLAMENT EWROPEW U TAL-KUNSILL li temenda d-Direttiva tal-Kunsill 76/769/KEE għat-tnejn u għoxrin darba dwar ir-restrizzjonijiet fuq il-kumerċjalizzazzjoni u l-użu ta’ ċerti sustanzi u preparazzjonijiet perikolużi (il-ftalati ( phtalates ) fil-ġugarelli u l-oġġetti għat-trobbija tat-tfal) LI TEMENDA L-PROPOSTA TAL-KUMMISSJONIskond l-Artikolu 250 (2) tat-Trattat tal-KE 1. DAĦLA L-Artikolu 251(2), it-tielet sub-paragrafu, punt (c) tat-Trattat tal-KE jipprevedi li l-Kummissjoni għandha tagħti opinjoni dwar l-emendi proposti mill-Parlament Ewropew fit-tieni qari. Il-Kummissjoni, hawn taħt, tagħti l-opinjoni tagħha dwar l-emendi proposti mill-Parlament. 2. SFOND 3. Id-data tad-deċiżjoni tal-Kummissjoni: l-10 ta’ Novembru 1999 4. Id-data tat-trażmissjoni lill-Parlament u l-Kunsill: l-10 ta' Novembru 1999. 5. L-opinjoni tal-Kumitat Ekonomiku u Soċjali: l-1 ta' Marzu 2000. 6. Id-data ta' l-opinjoni ta' l-ewwel qari fil-Parlament Ewropew:is-6 ta' Lulju 2000. 7. Id-data ta' l-adozzjoni tal-pożizzjoni komuni: l-4 ta' April 2005 (unanimament). 8. Id-data ta' l-opinjoni tat-tieni qari: il-5 ta' Lulju 2005. 9. GĦAN TAL-PROPOSTA Il-Kummissjoni l-ewwel għamlet proposta, fl-10 ta' Novembru 1999, biex temenda d-Direttiva 76/769/KEE sabiex tintroduċi projbizzjoni fuq l-użu ta' sitt ftalati fil-ġugarelli u l-oġġetti għat-trobbija tat-tfal maħsuba biex jitqiegħdu fil-ħalq mit-tfal taħt l-età ta' tliet snin (COM (1999) 577/finali). Fid-diskussjonijiet ta' wara, il-Kunsill iddeċieda li jistenna r-riżultati ta' sensiela ta' valutazzjonijiet tar-riskju komprensivi skond ir-Regolament tal-Kunsill (KEE) 793/93 dwar dwar il-valutazzjoni u l-kontroll tar-riskji ta' sustanzi eżistentili sadanittant kienu bdew. Minn dawn il-valutazzjonijiet ta' riskji, issa saret disponibbli data xjentifika ġdida. Flimkien mal-proposta għal limitazzjoni permanenti, il-Kummissjoni fl-1999, adottat miżuri temporanji skond id-Deċiżjoni tal-Kummissjoni 1999/815/KE fuq il-bażi ta' l-Artikolu 9 tad-Direttiva 92/59/KEE tal-Kunsill li tipprojbixxi l-użu ta' sitt ftalati fil-ġugarelli u l-oġġetti għat-trobbija tat-tfal maħsuba biex jitqiegħdu fil-ħalq mit-tfal taħt l-età ta' tliet snin. Il-Kummissjoni kienet qed iġġedded dawn il-projbizzjonijiet temporanji billi ttawwal il-limitu ta’ żmien tad-Deċiżjoni 1999/815/KE fuq bażi regolari bi (3 xhur / 6 xhur). L-Istati Membri addottaw ukoll limitazzjonijiet li jvarjaw fuq il-ftalati fil-ġugarelli u l-oġġetti għat-trobbija tat-tfal. Għall-partijiet kollha involuti, fosthom l-industrija, l-instabbilità tas-sitwazzjoni legali u l-qasma fis-suq intern qegħdin joħolqu d-diffikultajiet. Għandha għalhekk tinħoloq sitwazzjoni legali stabbli mill-aktar fis possibbli. 10. L-OPINJONI TAL-KUMMISSJONI DWAR L-EMENDI MILL-PARLAMENT EWROPEW Emendi aċċettati mill-Kummissjoni Il-Kummissjoni tista' taċċetta b'mod sħiħ l-14-il emenda kollha adottati mill-Parlament Ewropew. Dawn huma r-riżultat ta’ pakkett ta’ kompromess miftiehem bejn il-Parlament Ewropew u l-Kunsill bil-ħsieb ta’ l-adozzjoni tad-Direttiva fit-tieni qari. L-emendi huma konformi ma' l-għanijiet tal-proposta tal-Kummissjoni u jżommu l-bilanċ ta' l-interessi miksuba fil-pożizzjoni komuni. L-emendi għall-Pożizzjoni Komuni bażikament jirreferu għall-estensjoni tar-restrizzjoni tat-tliet ftalati DINP, DIDO, u DNOP għall-ġugarelli kollha li t-tfal jistgħu jqiegħdu f’ħalqhom. Barra minn hekk, id-definizzjoni ta’ l-oġġetti għat-trobbija tat-tfal kienet estiża biex tinkludi il-kelma “iġjene" u l-Kummissjoni ntalbetli tirrevedi applikazzjonijiet oħra, l-aktar it-tagħmir mediku. Il-konklużjoni tal-pakkett ta’ kompromess ġiet iffaċilitata minn żewġ dikjarazzjonijiet li għamlet il-Kummissjoni waqt is-Sessjoni Plenarja (ara l-anness). 11. KONKLUŻJONI Skond l-Artikolu 250(2) tat-Trattat KE, il-Kummissjoni temenda l-proposta kif stipulat hawn fuq. ANNESS Dikjarazzjoni mill-Kummissjoni Dokument ta’ gwida (li sar diġà mill-Kunsill tal-Kompetittività fl-24 ta’ Settembru 2004): Malli tiġi adottata d-Direttiva marbuta mar-restrizzjonijiet dwar il-kummerċjalizzazzjoni u l-użu tal-ftalati fil-ġugarelli u l-oġġettigħat-trobbija tat-tfal (it-22 emenda għad-Direttiva tal-Kunsill 76/769/KEE dwar il-kummerċjalizzazzjoni u l-użu ta' ċerti preparazzjonijiet perikolużi), il-Kummissjoni, f'konsultazzjoni ma' l-esperti ta' l-Istati Membri responsabbli għat-tmexxija tad-Direttiva 76/769/KEE u l-parteċipanti, għandhom jippreparaw dokument ta' gwida sabiex tiġi ffaċilitata l-implimentazzjoni tad-Direttiva. Dan id-dokument se jindirizza b'mod partikolari d-dispożizzjonijiet dwar ir-restrizzjonijiet ta' ċerti sustanzi fil-ġugarelli u l-oġġetti għat-trobbija tat-tfal maħsuba għat-tfal ta' taħt it-tliet snin sakemm dawn għandhom x'jaqsmu mal-kondizzjoni "li jistgħu jitqiegħdu fil-ħalq" kif speċifikat fl-anness għal din id-Direttiva. Fil-kuntest ta' dan ix-xogħol, l-aspetti marbuta mal-materjal plastiċizzat “aċċessibbili” u l-ġugarelli “li jinżammu fl-idejn” se jiġu eżaminati. Fwejjaħ Il-Kummissjoni tikkonferma l-intenzjoni tagħha li tindirizza l-kwistjoni tal-fwejjaħ fil-ġugarelli fil-qafas tar-reviżjoni tad-Direttiva dwar is-Sikurezza tal-Ġugarelli. Dan se jkollu l-vantaġġ li jidentifika dak li jidħol fl-ambitu tal-“fwejjaħ", jikkunsidra l-miżuri xierqa biex jiġu ttrattati r-riskji identifikati u jiżgura konsistenza mad-dispożizzjonijiet leġiżlattivi l-oħra ta’ dik id-Direttiva.